นนทรีย์ นิมิบุตร

นนทรีย์ นิมิบุตร ชื่อเล่นชื่อ อุ๋ย (เกิด 18 ธันวาคม พ.ศ. 2505 ที่จังหวัดนนทบุรี) เป็นทั้งผู้กำกับภาพยนตร์, ผู้อำนวยการสร้างภาพยนตร์ และนักเขียนบทภาพยนตร์ นับได้ว่าเป็นผู้บุกเบิกวงการภาพยนตร์ยุคใหม่ของไทย ตั้งแต่ที่ได้กำกับเรื่อง 2499 อันธพาลครองเมือง ออกฉายเมื่อ พ.ศ. 2540 และหนังประสบความสำเร็จอย่างสูง วงการหนังไทยยุคใหม่ก็ได้เริ่มต้นขึ้น ซึ่งช่วยฟื้นฟูให้อุตสาหกรรมหนังไทยเข้าถึงกลุ่มคนดูยุคใหม่ ๆ มากขึ้น หลังจากที่ยุค พ.ศ. 2530 - 2540 หนังไทยอยู่ในภาวะตกต่ำมาเป็นเวลานาน

ก่อนเข้าสู่วงการภาพยนตร์ 
สำเร็จการศึกษาระดับมัธยมจากโรงเรียนวัดเขมาภิรตาราม และระดับอุดมศึกษาคณะมัณฑนศิลป์ มหาวิทยาลัยศิลปากร เมื่อปีพ.ศ. 2530 หลังจากนั้น ได้เริ่มทำงานในวงการบันเทิงด้วยการเป็นผู้กำกับมิวสิกวิดีโอให้กับบริษัทผู้ผลิตเทปชั้นนำของประเทศไทย เมื่อ พ.ศ. 2537 และเริ่มทำงานด้านการผลิตสารคดีและละคร หลังจากนั้นจึงได้เข้าสู่วงการกำกับโฆษณาอีกหลายปี ได้รับรางวัล แทคท์ อวอร์ดถึงสองครั้ง

เข้าสู่วงการภาพยนตร์ 
เริ่มสู่การกำกับหนังเรื่องแรกชื่อ 2499 อันธพาลครองเมือง ซึ่งร่วมเขียนบทโดย วิศิษฏ์ ศาสนเที่ยง ตัวหนังมีเนื้อหาเกี่ยวกับแก๊งอันธพาลวัยรุ่นในยุค 2499 ซึ่งหนังเรื่องนี้ทำรายได้ในไทยถึง 75 ล้านบาท และได้รับเสียงตอบรับจากผู้ชมเป็นอย่างดี

หลังจากนั้นก็ได้กำกับภาพยนตร์เรื่องที่สอง คือ นางนาก ซึ่งหนังเรื่องนี้ ได้สร้างปรากฏการณ์ให้กับหนังสยองขวัญของไทยแนวใหม่ ด้วยการนำเรื่องเล่าท้องถิ่นที่เคยรู้จักกันดีอยู่แล้ว มาเสนอในรูปที่แปลกใหม่กว่าหนังผีเดิมๆที่เคยทำกันมาในยุคก่อน หนังเรื่องนี้การสร้างรายได้ถึง 149 ล้านบาท และมีผู้ชมชื่นชอบแทบทุกวัย ได้รับรางวัลในประเทศมามากมาย

ซึ่งหลังจากที่หนังทั้ง 2 เรื่องนี้ได้ฉายไป ถือได้ว่าเป็นการฟื้นฟูอุตสาหกรรมภาพยนตร์ของไทย ที่ซบเซามาอย่างนานถึงเกือบ 10 ปี ได้กลับมามีชีวิตชีวาใหม่อีกครั้ง และทำให้มีหนังไทยแนวใหม่ๆ ออกฉายมากขึ้นกว่ายุคก่อนๆ

ชีวิตส่วนตัว 
มีภรรยาชื่อ นางอัจฉรา นิมิบุตร

ผลงาน

ผู้กำกับ 
 2499 อันธพาลครองเมือง (2540)
 นางนาก (2542)
 จัน ดารา (2544)
 อารมณ์ อาถรรพณ์ อาฆาต (Three) (2545), ตอน The Wheel (San Geng)
 โอเคเบตง (2546)
 ภาพยนตร์สั้น The Ceiling (2548) 
 ปืนใหญ่จอมสลัด (2551)
 Toyol  (อยู่ในระหว่างการพัฒนา)
 ละครโทรทัศน์ ดิน น้ำ ลม ไฟ (2553) ทางช่อง 3
 ละครโทรทัศน์ เหนือเมฆ (2553) ทางช่อง 3
 เหรียญของพ่อ (2553)
 คน-โลก-จิต (2555)
 ละครโทรทัศน์ เหนือเมฆ 2 มือปราบจอมขมังเวทย์ (2555) ทางช่อง 3 
 Timeline จดหมาย ความทรงจำ (2557)
 ของขวัญ (2560)
 มนต์รักนักพากย์ (2566) เป็นภาพยนตรที่ออกฉายทาง เน็ตฟลิกซ์

โปรดิวเซอร์ 
 เสือ โจรพันธุ์เสือ (2541)
 บางกอกเดนเจอรัส (2542)
 ฟ้าทะลายโจร (2543)
 บางระจัน (2543)
 จัน ดารา (2544) 
 มนต์รักทรานซิสเตอร์ (2544)
 Three , segment San Geng (The Wheel) (2002 ) 
 เรื่องรัก น้อยนิด มหาศาล (2546)
 เดอะ เลตเตอร์ จดหมายรัก (2547)
 โหมโรง (2547)
 The Eye 2 (2547)
 หนูหิ่น เดอะมูฟวี่ (2549)
 ปืนใหญ่จอมสลัด (2551)
 สีเรียงเซียนโต๊ด (2557)
 Timeline จดหมาย ความทรงจำ (2557)
 คืนยุติ-ธรรม (2563)

 อื่นๆ 
 ละครโทรทัศน์ กาหลมหรทึก (2561) ทางช่องวัน 31 (ออกแบบงานสร้าง)
 ละครโทรทัศน์ คือเธอ (2565) ทางช่อง 3 เอชดี            (ที่ปรึกษาด้านงานสร้าง)

 ผลงานแสดง 
 ละครโทรทัศน์ 
 นางอาย (2559) (รับเชิญ)
 ภาพยนตร์ 
 เสือ โจรพันธุ์เสือ'' (2541)

อ้างอิง

แหล่งข้อมูลอื่น 
 Cinemasia  บริษัทโปรดักชั่นของนนทรีย์ นิมิบุตร และ ดวงกมล ลิ่มเจริญ

 นนทรีย์ นิมิบุตร  ใน Thai Film Database 

ผู้กำกับละครโทรทัศน์ชาวไทย
ผู้กำกับภาพยนตร์ชาวไทย
นักเขียนบทภาพยนตร์ชาวไทย
ผู้อำนวยการสร้างภาพยนตร์ชาวไทย
นักออกแบบโฆษณา
บุคคลจากโรงเรียนวัดเขมาภิรตาราม
บุคคลจากคณะมัณฑนศิลป์ มหาวิทยาลัยศิลปากร
บุคคลจากจังหวัดนนทบุรี‎‎